Jürgen Badur

Jürgen Badur (* 1949) is en düütschen Verwaltungsbeamten.

Badur is 1949 in Westfalen boren. He is Diplom-Verwaltungsweert. 1977 is he Kämmerer von de Gemeen Vosshusen worrn un is dor 1979 för twölv Johr as Gemeendirekter wählt worrn. Sien Amt hett he an’n 1. September 1979 antreden. 1992 is he noch en tweet Maal för twölv Johr wählt worrn. Dat is he aver blots bet to’n 30. Juni 2000 bleven. In dat Johr is he as Börgermeester von de Stadt Buxthu wählt worrn. In’n eersten Wahlgang hett he 43,1 % von de Stimmen kregen. In’n tweten Wahlgang kunn he sik denn mit 54,1 % von de Stimmen gegen de parteilose Annegret Kruse dörsetten. Börgermeester weer he von 1. Juli 2000 bet 31. Oktober 2014. Sietdem is Badur in Rohstand. Na em hett Katja Oldenburg-Schmidt dat Amt övernahmen.

Kategorie:Mann
Kategorie:Beamten
Kategorie:Boren 1949
Kategorie:Börger von Düütschland